รัฐบาลไทย-ข่าวทำเนียบรัฐบาล-รมต.อนุชา เผยความคืบหน้าการแก้ปัญหาสลากเกินราคาถูกทางแล้ว เตรียมแก้ไขหลักเกณฑ์การทำสัญญา พร้อมเดินหน้าแพลตฟอร์มจําหน่ายสลาก 16 มิ.ย. นี้
วันพฤหัสบดีที่ 28 เมษายน 2565
รมต.อนุชา เผยความคืบหน้าการแก้ปัญหาสลากเกินราคาถูกทางแล้ว เตรียมแก้ไขหลักเกณฑ์การทําสัญญา พร้อมเดินหน้าแพลตฟอร์มจําหน่ายสลาก 16 มิ.ย. นี้
วันนี้ (27 เมษายน 2565) เวลา 15.00 น. ณ ห้องประชุมอเนกประสงค์ชั้น 3 สํานักงานสลากกินแบ่งรัฐบาล มีการประชุมแก้ไขปัญหาผู้ที่ได้รับความเดือดร้อนจากการเสนอขายหรือขายสลากกินแบ่งรัฐบาลในราคาเกินกว่าที่กําหนดในสลากกินแบ่งรัฐบาล
วันนี้ (27 เมษายน 2565) เวลา 15.00 น. ณ ห้องประชุมอเนกประสงค์ชั้น 3 สํานักงานสลากกินแบ่งรัฐบาล นายอนุชา นาคาศัย รัฐมนตรีประจําสํานักนายกรัฐมนตรี ประธานคณะกรรมการแก้ไขปัญหาผู้ที่ได้รับความเดือดร้อนจากการเสนอขายหรือขายสลากกินแบ่งรัฐบาลในราคาเกินกว่าที่กําหนดในสลากกินแบ่งรัฐบาล เปิดเผยว่า การประชุมในวันนี้เป็นการประชุมเพื่อรับทราบความคืบหน้าการดําเนินงานของคณะอนุกรรมการทั้ง 3 คณะ โดยในเบื้องต้น ที่ประชุมได้เห็นชอบมาตรการที่จะเพิ่มความเข้มข้นในการแก้ไขปัญหาการขายสลากเกินราคา ได้แก่ มาตรการทางแพ่ง มาตรการทางอาญา และมาตรการทางกฎหมายอื่นๆ โดยมาตรการทางแพ่ง ต้องมีการแก้ไขสัญญาการรับสลากไปจําหน่าย ระหว่างสํานักงานสลากฯ กับตัวแทนรายย่อย และสมาคม องค์กร โดยเพิ่ม "หน้าที่และความรับผิดชอบ" ในการควบคุมกํากับดูแลตัวแทนจําหน่ายเพื่อแก้ไขและลดปัญหาการเปลี่ยนมือของสลาก มีวางเงิน "มัดจํา" เพื่อเป็นประกันการปฏิบัติตามสัญญา รวมถึง การกําหนด "เบี้ยปรับ" กรณีมีการกระทําผิดสัญญา ซึ่งคณะอนุกรรมการจะศึกษาในรายละเอียดต่อไป และเห็นว่า การปรับแก้ไขรูปแบบของสัญญาสามารถดําเนินการได้ทันที นอกจากนี้ ต้องมีการเพิ่มมาตรการทางอาญา โดยเห็นควรออกใบอนุญาตให้ผู้ขายสลาก รวมถึงการใช้มาตรการทางกฎหมายอื่น ๆ เช่น การกําหนดฐาน ความผิดเพิ่ม กรณีมีทําให้ราคาสลากมีความปั่นป่วน การขายสลากเกินราคาที่กระทําโดยเปิดเผย กฎหมายว่า ด้วยการป้องกันและปราบปรามการฟอกเงิน การตรวจสอบการชําระภาษีอากร เป็นต้น
ในส่วนของคณะอนุกรรมการศึกษาแนวทางและมาตรการในการแก้ไขปัญหา โดยนายชาญกฤช เดชวิทักษ์ ผู้ช่วยรัฐมนตรีประจําสํานักนายกรัฐมนตรี ในฐานะประธานคณะอนุกรรมการ เปิดเผยว่า ขณะนี้ ได้สรุป หัวข้อในการศึกษา ที่จะสะท้อนการศึกษาได้ตลอดทั้งกระบวนการ ไม่ว่าจะเป็นต้นทาง กลางทางและปลายทาง โดยเริ่มจากผู้กําหนดนโยบาย ซึ่งเป็นต้นทางในการนําไปสู่การปฏิบัติที่จะทําให้มาตรการแก้ไขปัญหาต่างๆ ไม่ว่าจะ เป็นสัดส่วนของการจัดสรรสลากที่สะท้อนภาพที่แท้จริงของตลาด นอกจากนี้ ยังเสนอให้สํานักงาน มีระบบลูกค้าสัมพันธ์ เพื่อให้สามารถดูแลผู้จําหน่ายสลากได้อย่างเหมาะสม
นอกจากนี้ ที่ประชุมได้รับทราบรายงานความคืบหน้าของมาตรการต่างๆ ที่สํานักงานฯ กําลังดําเนินการ ประกอบด้วย โครงการสลาก 80 ขณะนี้ ให้บริการแล้ว จํานวน 209 จุดในกทม. และภาคกลาง ในส่วนของภาคตะวันออกเฉียงเหนือ 151 ราย ภาคตะวันออก 48 ราย อยู่ระหว่างการจัดทําสัญญา และจะเดินทางไปคัดเลือกที่ภาคเหนือ และภาคใต้ อีกเกือบ 1,500 ราย ภายในเดือนพฤษภาคม 2565 เพื่อให้โครงการ สลาก 80 ทั่วทุกภูมิภาคทั่วประเทศ เป็นไปอย่างต่อเนื่อง
ในส่วนของการจําหน่ายสลากบนแพลตฟอร์ม โดยร่วมมือกับธนาคารกรุงไทย พัฒนาแพลตฟอร์มจําหน่ายสลากกินแบ่งรัฐบาล โดยใช้แอปถุงเงินและแอปเป๋าตัง เป็นหลัก คาดว่าจะเริ่มดําเนินการได้ในงวด 16 มิถุนายน 2565 โดยสํานักงานฯ จะนําเสนอคณะกรรมการสลากกินแบ่งรัฐบาล เพื่อให้ความเห็นชอบในวันพรุ่งนี้ (28 เมษายน 2565) สําหรับการออกผลิตภัณฑ์ใหม่ สํานักงานฯ เตรียมนําเสนอคณะกรรมการสลากฯ เพื่อดําเนินการรับฟังความคิดเห็นของผู้มีส่วนได้เสียและศึกษาผลกระทบทางสังคม ประจาปี 2565 โดยระยะแรก จะรับฟังความคิดเห็น 2 รูปแบบ ได้แก่ สลากตัวเลข 3 หลัก และสลากกินแบ่งรัฐบาล 6 หลัก หรือแบบที่จําหน่ายอยู่ในปัจจุบัน คาดว่าจะลงพื้นที่เพื่อรับฟังความคิดเห็นได้กลางปีนี้
รัฐมนตรีประจําสํานักนายกรัฐมนตรี กล่าวในตอนท้ายว่า กรณีแพลตฟอร์มออนไลน์ที่สํานักงานฯ กําลังทดสอบระบบและเริ่มดําเนินการเร็วๆ นี้ ปริมาณสลากที่จะนําเข้าจําหน่ายบนแพลตฟอร์มออนไลน์นั้น ควรจะมีปริมาณมากพอที่จะสร้างแรงกระเพื่อม ทําให้ความรุนแรงของปัญหาสลาก เกินราคาลดลงได้อย่างเป็นรูปธรรม นอกจากนี้ ได้ขอให้สํานักงานฯ ศึกษาวิเคราะห์ ส่วนลดจากการจําหน่าย มีความเหมาะสมหรือเพียงพอหรือไม่อย่างไร และในส่วนของมาตรการต่างๆ ของสํานักงานฯ ที่จะดําเนินการต่อจากนี้ไป ขอให้คณะอนุกรรมการที่เกี่ยวข้อง เร่งสร้างการรับรู้และสื่อสารให้ประชาชนอย่างแพร่หลายต่อไป สําหรับการลงพื้นที่ตรวจสอบการค้าสลากออนไลน์เกินราคา ขอให้ประสานกับกระทรวงดิจิทัลเพื่อเศรษฐกิจและสังคมดําเนินการพิจารณาความเหมาะสมในการปิดให้บริการแพลตฟอร์มออนไลน์ดังกล่าว เพื่อไม่ให้เกิดการค้าสลากเกินราคาในรูปแบบออนไลน์อีกต่อไป